Notitia qualiter vel quibus præsentibus ibique veniens Fredelus in Augustiduno civitate, in mallo publico, ante Blitgario vicecomite vel plures scabineis qui ibidem erant, placitum suum legibus adtendidit, unde ante hos dies per judicium testimonia arremivit, ante viri illustris Theoderico comiti partibus, aliquo nomine Maurino, de caput suum et de parte genitori suo Madaleno, quod servus fuerat domno imperatore Karolo; et ipse Fredelus in ecclesia sancti Johannis in ipsa civitate, ubi alia sacramenta procurrunt, ante ipsos missos, XII testimonia ibidem presentavit his nominibus: Bertelino, Odelboldo, Odelrico, Otherio, Adelgario, Hildegario, Landaldo, Amalrico, Landoeno, Guitardo, Frotberto, Adelbaldo. Ipsa testimonia diligenter discussi fuerunt et super ipso altario manus positas jurati dixerunt: quod nos vidimus Madaleno, genitore ipsius Maurino, in servicio Hildebranno vel Fredelono servire ad servo, et quando domnus Karolus moriens dereliquit domno Ludovico ad servo de ipso vestito dimisit, et pro hæc Maurinus legibus plus debet esse servus Hildebranno vel Fredelono de suum beneficium de Patriciaco quam ingenuus adessere. Sic Deus nos adjutor sit et iste sanctus, nos veri testes sumus et verum testimonium de jam dicto Maurino perportamus. His præsentibus: Signum Udelgis. Signum Amalberti. Signum Blitgario vicecomiti. Leutbertus subscripsit. In Dei nomine Ermembertus clericus scripsit, datavit notitiam mense aprili, in anno quarto regnante domno Ludovico imperatore.